જિલ્લાના 78 હજાર પરિવારો યોજનાના લાભ માટે લાયક છતાં એક લાખથી વધુ કાર્ડ ઈસ્યુ થતાં આરોગ્ય વિભાગ ચોંકયુ: ડેટા સાથે ગાંધીનગરથી તપાસ જીતુભાઈ શ્રીમાળી-જામનગર:  રાજકોટ શહેરમાં આયુષ્યમાન યોજના હેઠળ આરોગ્યની સેવાનો લાભ લેવા માટેના ગોલ્ડન કાર્ડ કાઢવાનું કૌભાંડ ઝડપાયા બાદ રાજયનું આરોગ્ય વિભાગ ચોંકી ઉઠયું છે અને તપાસ શરૂ કરવામાં આવી હોય, જેના પગલે જામનગર જિલ્લા આરોગ્ય વિભાગ દ્વારા સઘન તપાસ હાથ ધરતા કાર્ડ કાઢતા સરકારી હોસ્પિટલમાં બેસતા આઉટસોર્સ એજન્સીના માણસો તેમજ ખાનગી લોકો પણ આ કાર્ડ કાઢવાનું કામ કરતાં હોય ફફડાટ ફેલાયો છે.